भारत की बढ़ी ताकत, ‘अग्नि प्राइम’ मिसाइल का हुआ सफल परीक्षण, मारक क्षमता 1000 से 2000 किलोमीटर
भारत ने शनिवार को ओडिशा के बालासोर तट पर ‘अग्नि प्राइम’ मिसाइल का सफल परीक्षण किया। सरकारी अधिकारियों ने इसकी जानकारी दी। अग्नि प्राइम मिसाइल अग्नि सीरीज की नए जनरेशन वाली एडवांस मिसाइल है।
भुवनेश्वर : भारत ने शनिवार को ओडिशा के बालासोर तट पर ‘अग्नि प्राइम’ मिसाइल का सफल परीक्षण किया। सरकारी अधिकारियों ने इसकी जानकारी दी। अग्नि प्राइम मिसाइल अग्नि सीरीज की नए जनरेशन वाली एडवांस मिसाइल है। इसकी मारक क्षमता 1000 से 2000 किलोमीटर के बीच है। मिसाइल को रक्षा अनुसंधान और विकास संगठन (DRDO) द्वारा डिजाइन और विकसित किया गया है। अग्नि प्राइम अल्‍ट्रा मॉर्डन टेक्निक से लैस होने की वजह से बहुत हल्के वजन की मिसाइल है।आपको बता दें कि इसी सप्ताह भारत ‘सुपरसोनिक मिसाइल असिस्टेड टॉरपीडो सिस्टम’ का भी सफलतापूर्वक प्रक्षेपण किया था। इस मिसाइल का प्रक्षेपण ओडिशा तट से दूर अब्दुल कलाम द्वीप से किया गया था।